Marinefordin Sota

Marinefordin Sota oli merivoimien sekä Valkopartapiraattien välinen taistelu, joka on harvinaisen pitkäpiimäinen kamppailu täynnä juoniaukkoja ja kysymyksiä herättäviä ratkaisuja.
Sodaksi se jäi myös varsin latteaksi, sillä sen aikana kuoli vain kolme merkittävää ihmistä: merivoimien sotilas, Portgas D. Ace ja Valkoparta.
== Jäätävä munaus ==
Yksi naurettavimpia marinefordin sodan tapahtumia oli se kun Aokiji tippui veteen, ja joutui täten pirunmarjavoimaisena selvitäkseen jäädyttämään merta suurelta alueelta ympäriltään. Tämä jäädytti luonnollisesti Valkopartapiraattien alukset paikalleen, mutta antoi heille kaikille myöskin jalansijan, jotta taistelu olisi heille helpompaa. Vesi myöskin mahdollisti kaikkien pirunmarjakykyisten jalkautumisen.
Se miksi Aokijin arvoinen sotilas tekisi noin nolon munauksen aikaisessa vaiheessa sotaa, on käsittämätöntä. Tosin tähän munaukseen eivät merivoimat tuntuneet reagoivan mitenkään.
== Sengokun "suunnitelma" ==
Yksi sodan suurimmista huutonaurun aiheuttajista on Sengokun suuri suunnitelma. Valkoparran hehkuteltua Sengokua mestaristrategi-liikanimellä, paljastaa Sengoku vihdoin mahtavan salaisen suunnitelmansa; nostaa muurit Valkopartapiraattien ympärille meren alta, jotteivat nämä pääse karkaamaan. Mikäli tämä olisi tapahtunut ilman sen suurempia fanfaareja, olisi suunnitelma ollut totisemmin otettava.
== Teloituksen pitkittäminen ==
Koko sodan tarkoitus oli houkutella Valkopartapiraatit paikalle, ja teloittaa Ace julkisesti. Tuon suunnitelman tärkeys tosin kyseenalaistuu väkisin siinä vaiheessa, kun teloitusta pitkitetään loputtomiin, ja vihollisia alkaa yksi toisensa jälkeen pääsemään lähelle mestauslavaa. Kun oli jo liian myöhäistä ja Ace oli päässyt vapaaksi, päätti Sengoku vihdoinkin tehdä itse jotain vieressä seisomisen sijaan.
== Eeppiset esittelyt ja tilava tanner ==
Sen sijaan että sota olisi kaaottinen ja nopeatahtinen, tuntuu hyvin monella rivisoltulla olevan aikaa keskittyä yksittäisiin, tunnettuihin taistelijoihin. Sodan aikana hyvin moni huutaa jonkun tunnetun sotilaan tai piraatin nimen näiden astuessa esiin joko hyökkäämään tai puolustamaan, ja mitä merkittävämpi taisteluun liityvä henkilö on, sitä useampi reagoi tähän kommentoimalla asiaa. Esittelyjen ajaksi suuret määrät taistelijoita lopettavat ilmeisesti taistelun, sillä hahmojen esittelyä ei koskaan häiritä tai keskeytetä vaikka ympärillä oleva tilanne olisi kuinka kaaottinen.
Sotatentereelta löytyy myös suuria tiloja merkittävimmille mittelöille. Muunmuassa Mihawkin ja Luffyn kaksintaistelussa oli näillä yllättävän paljon tilaa mitellä keskenään. Kukaan ei myöskään tunnu häiritsevän tällaisia kaksintaisteluita, vaan henkilöt saavat ottaa yhteen rauhassa.
== Epäjärjestäytyneet sotavoimat ==
Sen lisäksi, että taistelu kulkee oudosti, on joidenkin merkittävienkin sotilaiden ajankäyttö outoa. Hyvänä esimerkkinä moisesta on Sakazuki, jolla tuntui yhdeksi merkittävimmäksi taistelijaksi olevan paljon luppoaikaa mennä metsästämään pelokkaita rivisotilaita hiljaisilta sivukujilta.
Myös kaapparilordeista suurin osa teki sodan aikana mitä lystää, eikä asia vaikuttanut haittaavan merivoimia yhtään.
Category:Tapahtumat
Category:Merivoimat